5 La Mer | LekkeSlaap
Breek weg en beleef die rustigheid van hierdie luukse tweeslaapkamerwoonstel met 2 badkamers en 'n sy-aansig oor die see. 5 La Mer is geleë aan KwaZulu-Natal se tropiese kus, net 30 minute suid van Durban by Illovo Beach. Hierdie stil, ongekunstelde kusdorpie skuur skouers met die Indiese Oseaan se warm water en is bekend vir sy soel weer wat die hele jaar lank duur.
5 La Mer is volledig gemeubileer en geleë op die eerste vloer. Die woonstel het 1 dubbelkamer met 'n en suite-badkamer, 1 kamer met 2 enkelbeddens en 'n ruim oopplan-kombuis/eet/leefkamer. Die hoofslaapkamer en sitkamer het direkte toegang tot 'n groot balkon met 'n 90°-uitsig oor die see en 'n 90°-uitsig oor die land. Die terras is ook toegerus met buitemeubels en 'n gasbraai.
'n Pragtige strand met fyn sand lê aan weerskante van 5 La Mer. Toegang tot die strand is via 'n privaat hek wat net 'n paar minute se stap van die woonstel af is. Die strand is ideaal vir hengelaars, swemmers (daar is haainette) en sonvrate. Die strandmeer by die mond van die Lovurivier is natuurlik ook 'n voëlyk- en kanovaartparadys.
La Mer word baie goed onderhou en beskik oor welige tuine, 'n skitterende swembad, kinderswembad, braaigeriewe en 'n klubhuis. Die kompleks het 24 uur-sekuriteit, onderdakparkeerplek vir 1 motor en baie parkeerplek vir besoekers. Die snelweg langs die kus kan nie gesien of gehoor word nie, maar is net 10 minute se ry van 5 La Mer af, en bied gerieflike toegang tot van Suid-Afrika se beste wildparke, duikplekke, natuurreservate, gholfbane en ander besienswaardighede langs die kus.